👆👆بۆیە دەبێ نزیک لە جەستەی شاخەوان جێگەیان بۆ دیاری بکرێت.وەک مامۆستا هێمن دەڵێت:ڕێگە دەبڕم، کوانێ هەنگاوم شلەڕاستە بێ‌هێزم، دەکەم ئەمما ملەبەڕاستی لە بەرزایی پێنج‌هەزار میتری، هێزی ئیرادە و ململانێ لەگەل دژوارییەکانە کە پاڵ بە مرۆڤەوە دەنێت کە سەرەڕای بێ‌هێزی و ماندووبوون، ڕێگە ببڕێت. ڕەنگە ئەمە یەکێک بێت لە وانەکانی شاخەوانی کە سەرەڕای دژواری، ملە و کێبەرکێ بکەین و درێژە بە ڕێگای ژیان بدەین.دەمەوبەیانی بوو. وردەوردە ڕووناکی دەکەوتە ئاسمان. ئێمە بە تامەزرۆیی چاوەڕێی هەڵاتنی خۆر و گەرمامان دەکرد، بەڵام هەر زوو بە تەمومژی سارد دەورمان دەگیرا! کاتژمێر ٨:٣٠ گەیشتبووینە تەپە گۆگردی و دیاربوو لە لووتکە نزیکین. هاڵاوی بۆگەن لە عەرز دەهاتە دەر و ئێمە بە ئاوی لیمۆ چارەسەرمان دەکرد.پاش زیاتر لە نۆ کاتژمێر ڕێپێوان و زاڵبوون بەسەر هەموو بەربەستە جەستەیی، زەینی و سروشتییەکان، دواجار کاتژمێر ٠٩:٣٠ بەیانی، هەموو هاوڕێیان پێکەوە گەیشتینە سەر لووتکە. بۆ هەموومان ساتێکی دەگمەن، سیحراوی و پڕ لە هەست بوو. دەسخۆشی و پیرۆزباییمان لەیەک کرد. شاخەوانانی تر دەگەیشتن و دەوری تابلۆکە قەرەباڵغ بووبوو. وێنەی یادەوەریمان گرت و ڕێگەی گەڕانەوەمان گرتە بەر. کاتژمێر ١٤:٤٠ گەیشتینەوە بارەگا. دوو کاتژمێری پێچوو تا وچانمان دا و هێزێکمان هاتەوە بەر. کەلوپەل و چادر و کۆڵەمان کۆکردەوە. بەشێکمان بارەکانمان دا بە وڵاخدارەکان و بەشێکمان خۆمان هەڵمان گرت. بەرەو خوار ڕێگەی درێژی گەڕانەوەمان گرتە بەر و کاتژمێر ١٩:٢٠ گەیشتینەوە گووسفەندسەرا. چون کاتەکە درەنگ بوو، مەودای گووسفەندسەرا تا پارکینگ بە ماشینی ئافڕەودی هاتینە خوار کە تێچووی بۆ هەر کەسێک ۶٠٠ هەزار تمەنە. دەوروبەر کاتژمێر ٢٠ هەموومان سواری مینی‌بووس بووین. لە شاری "ئابعەلی" لە ڕۆژهەڵاتی تاران درەنگ‌وەختێک، نانی ئێوارەمان خوارد و بەرەو مەریوان کەوتینە ڕێ. شەو بەدەم ڕێگەوە بووین و دەمەوبەیان گەیشتینە هەمەدان و کاتژمێر ١١:٣٠ ڕۆژی یەکشەممە ٢۵ی گەلاوێژ بە سڵامەتی و بێ‌وەی گەیینەوە مەریوانی ئازیز.سپاس و پێزانینی زۆر بۆ هەموو بەشداربووان و ئەو بەڕێزانە کە بۆ بەڕێوەچوونی ڕێکوپێکی ئەم بەرنامە بە شێوازی جۆراوجۆر زەحمەتیان کێشا.  بەتایبەتی سپاسی بەڕێزان دادە لەیلا ڕحیمی‌نیاز (بەڕێوەبەر)، کاک موحەممەد عەبدوڵاهی و کاک حەسەن ئەزکات (بەرپرسانی تەکنیکی) و ناوەندی میعماریی ونار (سپانسر) ئەکەین.جێی ئەو هاوڕێیانە نەیانتوانی بێن، سەوز.بەشداربووان:ئەندامانی کاسارۆ: بەڕێزان لەیلا ڕەحیمی‌نیاز، یونا غوڵام‌وەیسی، موحەممەد عەبدوڵاهی، حەسەن ئەزکات، داریووش (موحسن) فەتاحی، مەسعوود مەسعوودیان، ئارام موحەممەدی و موختار بارامیمیوانان: بەڕێزان موحەممەدکەریم مورادی، موختار موزەفەری، جەمیل ڕۆستەمی، لوقمان نوورانی و کەیوان سڵێمانی@kasaro_mariwan